Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Maribel García Malo andreak egindako galderaren erantzuna, Foru Diputazioak emana, emergentzia sozialeko laguntzak ebaluatzeko txostenaren 19. orrian adierazi diren datuei buruzkoa. Galdera argitaratu zen 2016ko ekainaren 10eko 84. Nafarroako Parlamentuko Aldizkari Ofizialean.

Lehendakaria: Ainhoa Aznárez Igarza

ERANTZUNA

Unión del Pueblo Navarro parlamentu-taldeari atxikitako Maribel García Malo andreak galdera egin du emergentzia sozialeko laguntzetarako ebaluazio-txosteneko 19. orrialdean aipatutako datuei buruz (9-16/PES-00246). Hona Nafarroako Gobernuko Eskubide Sozialetako lehendakariordearen erantzuna:

2016ko maiatzaren 27ko idazkiaren bitartez, parlamentariak honako informazio hau eskatu du:

“Nondik ateratzen dira emergentzia sozialeko laguntzak ebaluatzeko txostenaren 19. orrian adierazten diren datuak, laguntzaren estalduraren gainekoak? Adierazi zein den aipatu pobrezia tasa horren datuen iturria.”

Aipatutako datuak honako informazio-iturri hauetatik lortu ditugu:

• Nafarroako pobrezia trinkoari eta gizarte bazterkeriako beste dimentsio batzuei buruzko azterlana, CIPARAIIS-Berdintasunari eta gizarteratzeari buruzko ikerketarako katedrak egina.

• Iruñeko haurrei eta nerabeei buruzko diagnosi soziala, ALTER ikerketa-taldeak egina.

Hori guztia jakinarazten dizut Nafarroako Parlamentuko Erregelamenduaren 194. artikulua betetzeko.

